Fejzulah Hadžibajrić

**[[Šejh]] [[Mesnevija|mesnevihân]] Fejzulah [[Efendija|ef.]] Hadžibajrić** (Sarajevo, 13. januara 1913. – Sarajevo, 21. aprila 1990.),  
bosanskohercegovački je teolog bošnjačkog porijekla, šejh kadirijskog, rifaijskog, nakšibendijskog, mevlevijskog, bedevijskog i šazilijskog tarikata, znanstvenik, prevoditelj i orijentalist, prvi po redu šejh-ul-mešaih.

## Biografija
Fejzulah Hadžibajrić rođen je u Sarajevu , 1913. godine. Djetinjstvo je proveo u dijelu grada pod nazivom Hrid, a potom se preselio ispod područja poznatog kao Alifakovac, u ulicu Toplik. Rano je ostao bez oca pa je radio je u porodičnoj aščinici kako bi pomogao porodici. Završio je mekteb i osnovnu školu, a potom upisao Srednju građevinsku školu u Sarajevu, koju poslije tri godine napušta, upisuje i završava Gazi Husrev-begovu medresu (1933.). Od 1933. do smrti bio je imam u sarajevskim džamijama, do 1943. bio je predavač u Gazi Husrev-begovoj medresi, od 1947. prvi hafiz kutub u Gazi Husrev-begovoj biblioteci. Završava Višu islamsku šerijatsko-teološku školu u Sarajevu, a potom i studij orijentalistike na Filozofskom fakultetu Univerziteta u Sarajevu (1955.). Od 1953. bibliotekar je na Veterinarskom fakultetu Univerziteta u Sarajevu, pa viši bibliotekar na Odsjeku za historiju Filozofskog fakulteta u Univerziteta u Sarajevu (1954. – 1972.). U penziju je otišao 1972. godine.

Derviška znanja Fejzulah ef. Hadžibajrić stekao je kod svoga šejha Selima Samija Jašara iz Vučitrna (Kosovo), koji ga 1939., prima u kadirijski tarikat (red). Šejh kadirijskog tarikata Hadžibajrić postao je 1965. u Istanbulu  u Ajni Ali-babinoj tekiji na Kasumpaši od šejha Muhjiddina Ensarije i u Bagdadu 1969. od pročelnika kadirijske centrale šejha Jusufa Gejlanija s diplomom. Počasno je primio rifaijski, nakšibendijski, mevlevijski, bedevijski, i šazilijski tarikat od šejhova ovih tarikata u Istanbulu, Konyi, Meki i Tauti. Hadžibajrić je bio aktivan i u osnivanju Tarikatskog centra u Bosni i Hercegovini, a kada je isti osnovan 1977. godine izabran je za njegovog prvog šejh-ul-mešaiha (predstavnika). Tu dužnost obavljao je do smrti 1990. godine. Dužnost šejha Hadži Sinanove tekije u Sarajevu obavljao je od 1978. pa do smrti 1990. godine.

Objavio je veći broj radova u velikom broju izdanja. Prevodio je sa turskog, perzijskog i arapskog jezika. Prvi i Drugi svezak njegovog prijevoda Mesnevije štampani su kao prva izdanja prijevoda Mesnevije na bosanskom jeziku. S prevođenjem i kazivanjem Mesnevije došao je do Trećeg sveska. U posljednjih 100 godina, bio je jedan od pet mesnevihâna u Sarajevu. Prije njega Mesneviju su samo tumačili Mehmed Džemaluddin ef. Čaušević (od 1911. do 1928.) i Mujaga ef. Merhemić (od 1942. do 1959.), a poslije njega hfz. Halid ef. Hadžimulić (od 1988. do 2011.) i hfz. Mehmed ef. Karahodžić (od 2011.). Šejh Fejzulah ef. Hadžibajrić je Mesneviju tumačio od 1965. do 1988. godine.

Umro je u Sarajevu, 21. aprila 1990. godine.

## Bibliografija
### Autor
**Ilmihal* (Sarajevo, 1964.)
### Prijevodi
**[[Mesnevija]]*, Prvi svezak (Sarajevo, 1985.)
**[[Mesnevija]]*, Drugi svezak (Sarajevo, 1985.)
### O Hadžibajriću
**Tesavvuf Bosne u vidicima Fejzulaha Hadžibajrića: Vjerski i kulturni razvoj bosanskih muslimana u prvoj polovini XX st.* (Sarajevo, 2014) – Samir Beglerović

## Reference

## Vanjske veze
* Fejzulah Hadžibajrić: Bio je svjetiljka